**ANUNCI PER EMBARCACIONS A VELA**

**Port Torredembarra**, amb la col·laboració de **RegatesTorre** anuncia la celebració de la **Travessia Golf de Sant Jordi 2016** per creuers ORC i Promoció

**1.- REGLES**

**1.1.-** La Regata es regirà per:

1. Les regles de regata tal i com es defineixen en el Reglament de Regates a Vela de la World Sailing 2013-2016.
2. El Reglament Internacional de prevenció d’abordatges en el mar (RIPA)
3. El Reglament Tècnic de Creuers (RTC)
4. El Reglament ORC.
5. La Guia Esportiva 2016 de la FCV
6. Aquest Anunci de Regata (AR) i les Instruccions de Regata (IR)

**1.2.-** En cas de discrepància entre aquest Anunci de Regata i les Instruccions, s’aplicarà la regla 63.7 del RRV.

1.3.- Serà d’aplicació el REAL DECRETO 62/2008, del 25 de gener, pel que s’aprova el *“Reglamento de las condiciones de seguridad marítima, de la navegación y de la vida humana en la mar aplicables a las concentraciones náuticas de carácter conmemorativo y pruebas náutico-deportivas”.*

**2.- PUBLICITAT**

**2.1.-** Els participants podran exhibir publicitat classificada com de categoria C del Reglament de la ISAF.

**2.2.-** El Comitè organitzador podrà exigir als participants portar publicitat durant la regata de qualsevol patrocinador de l’esdeveniment.

**3.- PARTICIPANTS**

**3.1.-** Podran participar tots els iots amb certificat ORC vigent pel 2016,

**3.2.-** Aquelles embarcacions que s’inscriguin i no tinguin el certificat ORC 2016, el Comitè Organitzador els hi assignarà un d’estimat. L’estimació del certificat no serà motiu de reparació.

**4.- INSCRIPCIONS I REGISTRE**

**4.1.-** Les inscripcions seran complimentades necessàriament amb el full d’inscripció que apareix a la web web [www.port-torredembarra.es](http://www.port-torredembarra.es), abans de les 18:00h del dia 29 d’abril de 2016 i s’hauran d’enviar, juntament amb el comprovant de pagament i la documentació requerida a l’adreça de correu electrònic info@port-torredembarra.es.

**4.2.-** El Comitè Organitzador es reserva el dret d’acceptar inscripcions més tard d’aquesta data amb un recàrrec del 30% en els drets d’inscripció.

**4.3.-** Un iot no es considerarà inscrit si manquen dades al full d’inscripció o la presentació d’algun dels següents documents:

* Fotocòpia del Certificat de navegabilitat de l’embarcació en vigor
* Fotocòpia del Certificat de ràting ORC 2016 de l’embarcació.
* Fotocòpia del rebut en vigor d’una assegurança de l’embarcació amb una cobertura de responsabilitat civil per a regata.
* Fotocòpia de la titulació del patró adient al govern de l’embarcació;
* Els números de les llicències federatives de tots els tripulants de l’any en curs;
* Justificant del pagament dels drets d’inscripció.

**4.4.-** Els següents drets d’inscripció s’hauran d’abonar mitjançant transferència al compte de Catalunya Caixa **ES96 2013 0431 24 0200186704** (Travessia Golf de Sant Jordi), indicant el nom del vaixell.

**4.5.-** Els drets d’inscripció seran de 15 euros per embarcació

**4.6.-** Per les Inscripcions a nom d’una empresa, societat o entitat s’haurà d’afegir el 21% d'IVA a la quantitat que us correspongui. I en el full d’Inscripció s’haurà de complimentar amb les dades necessàries per emetre la factura.

**5.- PROGRAMA**

|  |  |  |
| --- | --- | --- |
| **Dissabte, 30 de juliol de 2016** | **De 09:00 a 11:00 h.** | **Registre de participants** |
| **11:00 h.** | **Reunió de patrons**  **Informació meteorològica** |
| **12:00 h.** | **Senyal de sortida travessia Torredembarra – St. Jordi d’Alfama** |

**5.1.-** Hi ha programada una prova en format travessia.

**6.- CLASSIFICACIONS i PUNTUACIÓ**

**6.1**.- S'estableix unba classificació segons la prova realitzada.

**6.2.-** Les embarcacions que naveguin amb un certificat estimat pel ComitèOrganitzador s’inclouran obligatòriament en el Grup Promoció.

**6.3.-** Les embarcacions inscrites en grups amb menys de cinc inscrits s’inclouran en altres grups de classificació a discreció del Comitè de Regata.

**6.4.-** El Comitè de Regata podrà fer classes dins de cada grup depenent del nombre d’inscrits.

**6.5.-** Les classificacions es faran segons el temps compensat i s’aplicarà el sistema de Offshore OSN segons el punt 203.2(B1) del RTC 2016.

**6.6.-** S’aplicarà el sistema de puntuació Baixa descrit a l’Apèndix A4. del RRV.

**7.- TROFEUS**

**7.1.-** Hi haurà premi pels tres primers classificats de cada grup o classe que s'estableixi.

**8.- AMARRAMENTS**

**8.1.-** Els vaixells participants a la Travessia Golf de Sant Jordi 2016 tindran amarradors gratuïts a Port Torredembarra des del 29 de juliol fins el dia 5 d’agost de 2016. Els patrons seran responsables dels desperfectes que puguin causar durant la utilització d'aquests amarradors.

**8.2.-** El Comitè Organitzador assignarà als vaixells el lloc d’amarratge a Port Torredembarra per rigorós ordre d’inscripció.

**9.- SEGURETAT**

**9.1.-** A efectes de seguretat, la regata es considera de 4a. categoria.

**9.2.-** Totes les embarcacions queden a disposició del Coordinador de Seguretat i Comitè de Regata si són sol·licitats per tasques d’ajut i rescat en cas d’emergència.

**9.3.-** Tots els participants hauran d’estar a l’escolta permanentment en el canal 16 i el assignat per la regata. Aquest últim es donarà a conèixer a la Reunió de Patrons i constarà a les Instruccions de Regata.

**9.4.-** Serà responsabilitat de l’armador o responsable de cada vaixell acomplir les normes legals previstes per a les embarcacions d’esbarjo, tant de caràcter general com especial per al seu governament, despatx i seguretat.

**10.- RESPONSABILITAT**

Totes els vaixells i tripulacions que participen a la regata ho fan sota el seu propi risc i responsabilitat. El comitè Organitzador i qualsevol persona o organisme involucrat en l’organització de l’esdeveniment, refusa tota responsabilitat per pèrdues, danys, lesions o molèsties que poguessin succeir a persones o coses, tant a terra com a mar, com a conseqüència de la participació en les proves emparades per aquest anunci de regata.

**11.- FACULTATS DEL COMITÈ ORGANITZADOR**

El Comitè Organitzador es reserva el dret de poder modificar el present Anunci de Regata. (Regla89.2(a) del RRV)